Ich glöibu hittu isch der längscht Tag va der Wält… aber das hani eiguntli öi scho geschter gseit. Und wahrschinli letschti Wucha  öi. Und d Wucha derfor sowiso. D'Erklerig fer mis Miser isch nid appa z'wenig Schlaf (amal nid nummu), sondern wahrschinli längwilligscht Schtell wani je ha ka. - Dasch eifach keis Gält wärt, dass mu jede Morgu vor aller Zif üfschteit, fer derna der ganz Tag im Büro nummu uf d Ühr z'lüegu! Also Ehruwort! Zum Glick isch das jetz mini letscht Wucha bi der Firma Nixztüe und Zvillgält GmbH (würdi nie wagu du Namu z'nännu, will Mit Aeresch RickSch Kei schritt… und ich will ja nid di si, wane seit, wie  chrottotummi schi sind).